NaiveNeuron/SloPal huggingface dataset:
Počiatek, Ján, minister dopravy, výstavby a regionálneho rozvoja SR (2015-07-02):
Ďakujem za slovo. Vážená pani predsedajúca, vážené dámy, vážení páni, vážený pán poslanec. Podľa § 10 ods. 3 cestného zákona na diaľniciach, rýchlostných cestách a medzinárodných cestných ťahoch je zakázané umiestňovať reklamné stavby. Podľa § 10 ods. 4 cestného zákona mimo sídelného útvaru obce ohraničeného dopravnou značkou označujúcou začiatok a koniec obce je v území sto metrov od osi vozovky priľahlého jazdného pásu diaľnice rýchlostnej cesty a cesty prvej triedy, ktoré sú medzinárodným cestným ťahom, okrem odpočívadiel, zakázané umiestňovať reklamné stavby. Ministerstvo ako cestný správny orgán pre diaľnice a rýchlostné cesty nevydalo žiadnu výnimku zo zákazu činnosti v cestnom ochrannom pásme diaľnic a rýchlostných ciest, pretože by to bolo v rozpore s vyššie citovaným ustanovením cestného zákona. V prípade, že žiadateľ reklamnej stavby, prípadne stavebný úrad požiada ministerstvo o stanovisko k umiestneniu reklamnej stavby v ochrannom pásme diaľnic a rýchlostných ciest, ministerstvo ako dotknutý orgán v konaní zasiela vždy nesúhlasné stanovisko. Ak sa reklamná stavba nachádza mimo ochranného pásma diaľnic a rýchlostných ciest, napríklad pri komunikáciách nižšej triedy, ministerstvo nemá postavenie dotknutého orgánu v konaní a je v kompetencii stavebného úradu, v tom prípade obce, ako rozhodne v jednotlivých prípadoch. Rovnako pri umiestňovaní povoľovaní, respektíve odstraňovaní reklamných stavieb na území obce a miest nemá ministerstvo postavenie dotknutého orgánu v konaní. Rozhodovanie je opätovne výlučne v kompetencii stavebného úradu, čiže v tomto prípade obce. Ministerstvo štatistku o takýchto konaniach na obciach, teda aj štatistiku o počte odstránených bilbordov nevedie. Takéto údaje by sa mali nachádzať na jednotlivých obciach a ich stavebných úradoch. Ďakujem za slovo. Skončil som.
Glváč, Martin, poslanec NR SR (2010-09-09):
Ďakujem. Potreboval by som strašne veľa času, lebo ideme rýchle. Pán Matovič, vôbec ma neprekvapuje, že rozumiete aj tomuto, tak ako jadrovým elektrárňam, všetkému. V prvom rade nikoho som neusvedčil. Od začiatku tvrdíme, aj v minulom období, že to treba riešiť komplexne, lebo akoukoľvek inou zmenou alebo zlučovaním a obmedzovaním súdnej a výkonnej alebo súdnej a takej a zákonodarnej jedna tá nožička môže byť nižšia a mohlo by dôjsť k nevyváženému prostrediu. Pán Dostál aj iní, vôbec, ale vôbec sa nebránim tomu, že by som mal povedať, že s týmto návrhom nikdy nebudem súhlasiť, gro je obmedzenie súdnej imunity, ale aj poslaneckej, ale nie kvôli tomu, že by som mal problém. Koľkokrát bol vydaný poslanec a koľkokrát bol usvedčený? Hovoríte tu o Kvorkovi. Však Kvorku si stíhajte kľudne, máte ministra vnútra. Keď ho usvedčia, nie je žiadny problém, skončila doba, keď bol poslancom, dneska máte na to možnosť, nikto ho nebráni. Ďalej, páni poslanci z OKS, ešte vy rozumiete aj koňom, aj imunite, aj všetkému, aj umeniu, nech sa páči, ale ja hovorím len o tom, že keď chcete riešiť takýto závažný problém, ktorý naozaj môže mať ďalekosiahle následky, môžu nastať rôzne zmeny, ktoré dneska nevieme si ani predvídať, tak treba si naozaj sadnúť a naozaj to riešiť komplexne, nie tu nejakým populistickým návrhom, pričom to je jedno, či to navrhol taký alebo onaký poslanec. Pani ministerka, mal som ešte viacej poznámok. Na otázku pani vašej štátnej tajomníčke, keď som sa jej opýtal na výbore, že čo mala na mysli pani premiérka, keď nám ponúkla, že o sudcovskej imunite je ochotná rozprávať, a sľúbila to nášmu pánovi predsedovi, tak povedala, že ju politické dohody nezaujímajú, že toto je odborný návrh. Tak ja vám odborne na toto odpovedám, že ja toto nemôžem... (Prerušenie vystúpenia časomerom.)
Jurinová, Erika, podpredsedníčka NR SR (2012-06-29):
Pán poslanec Šebej.
J. Kužma, poslanec: (2001-12-19):
Po prvé budeme hlasovať podľa návrhu gestorského výboru . Ja som vystúpil s pozmeňujúcim návrhom s 15 podpismi a žiadal som vyňať zo súhrnnej správy bod číslo 1 na samostatné hlasovanie. Takže budeme hlasovať spoločne o bodoch 2 až 13, o bodoch 16 až 51, a tieto navrhujem podľa gestorskej správy schváliť. J. Migaš, predseda NR SR: Čiže budeme hlasovať o pozmeňujúcich návrhoch zo spoločnej správy o bodoch 2 až 13, 16 až 51 s odporúčaním gestorského výboru schváliť. Prezentujme sa a hlasujme. (Hlasovanie.) Prezentovalo sa 98 poslancov, za 94, proti nikto, zdržali sa 2, nehlasovali 2. Tieto pozmeňujúce návrhy sme schválili. Ďalšie.
Bugár Béla, podpredseda NR SR (2016-10-11):
Nech sa páči, prezentujme sa a hlasujme o skrátení lehoty. (Hlasovanie.) Prítomných 143 poslancov, za 104, proti 33, 6 sa zdržali. Konštatujem, že lehoty sme skrátili, takže môžeme pristúpiť k hlasovaniu.
Zmajkovičová, Renáta, podpredsedníčka NR SR (2012-06-27):
Ďakujem. Teraz do rozpravy pán poslanec Přidal. Nech sa páči.
Pellegrini, Peter, predseda NR SR (2024-02-01):
Ďakujem veľmi, ďakujem pekne, pán poslanec. Na vaše vystúpenie evidujem päť faktických poznámok. Ako prvý, pán poslanec Škripek, ale ten medzitým odišiel. Takže bude pokračovať s faktickou poznámkou pani poslankyňa Nash.
Horváthová, Eva, poslankyňa NR SR (2012-10-17):
Ďakujem. Ja by som sa chcela poďakovať pánovi poslancovi aj pánovi predsedovi výboru, že vyjadril svoj názor aj takto v pléne ohľadne externého štúdia. Zase sa chcem k tomu vrátiť, lebo aj ja v praxi, v svojej kratšej praxi, samozrejme, ako má on, som sa raz nestretla so študentom externého štúdia, ktorý by bol horší u mňa na skúške, ako v dennom štúdiu. Možno je to tým, samozrejme, nedá sa to generalizovať, to chápem, možno je to tým, v akom odbore pôsobím, ale vždy, vždy tí externisti sú motivovaní ísť na tú vysokú školu. Idú za nejakým cieľom na tú vysokú školu. Chcú tam ísť, chcú si zlepšiť kvalifikáciu, zaujíma ich to, pýtajú sa veci z praxe. Čiže napriek tomu, že som s nimi menej hodín, rovnako ich skúšam, majú rovnaké povinnosti ako denní študenti, nie som s nimi len toľko v kontakte. Čiže určite to závisí aj od odborov, teda v ktorých sa študuje. Ešte by som zareagovala na to, že cena toho vysokoškolského externého štúdia zostane tá istá, keď sa predĺži na sedem rokov. Tak či tak si myslím, že bude veľký odliv externých študentov, napriek tomu, že tá cena je garantovaná v tejto novele, pretože to nie je len o tom, koľko zaplatí, ale o tom, že ďalšie dva roky sa musí popri zamestnaní venovať štúdiu, stojí ho to nemalé peniaze, náklady na cestovanie a takisto nemôže postupovať ďalej kariérne v práci, čiže treba sa na to pozrieť aj z tohto aspektu. Ďakujem.
Zelník, Štefan, poslanec NR SR (2018-09-13):
Ďakujem pekne. Nedošlo k porušeniu ani rokovacieho poriadku, pretože môžete predložiť takýto návrh, ale iba so súhlasom ministerstva. A pani ministerka zdravotníctva dala k tomu súhlas. Keby nedala k tomu súhlas, že takýto pozmeňovací návrh môžem predložiť, tak by som ho predložiť nemohol. Bolo by to o inom, keby som ho predložil tuná pod pätnástkou. Bolo by to možno nekorektné. Ale ja som ho predložil na výbore pre zdravotníctvo. A všetci sa mohli k tomu vyjadriť. Teda kde tá odborná diskusia mala byť? Tu. Ja si myslím, že to je tá správna vec, keď sa to predloží v tom príslušne odbornom výbore a tam by tá diskusia mala byť. A ak niekto potrebuje viacej času na to, aby sa rozhodol, že či som za, alebo proti tomu, aby na ambulancii praktického lekára mohla alebo nemohla robiť táto osoba, prepáčte, ale tak ak sa vieme rozhodnúť pri pätnástke, kde sú, poviem, chemické veci a vzorce a to, a nikto proti tomu nemá námietku, a tvrdíte, že je to zlé, keď sa to predloží vo vecne príslušnom výbore, kde môžme o tom debatovať hodiny, a to je porušenie rokovacieho poriadku, nemôžem s tým súhlasiť. Plat sestier, pani kolegyňa, ja netvrdím, že u nás na poliklinike sú platy ako v Rakúsku. Ale verte mi, že problém so sestrami nemáme. Tak zrejme asi ich vieme aj ohodnotiť, aj im vytvoriť pracovné podmienky tak, aby boli spokojné. A naozaj sa snažíme, aby aj pracovné prostredie, aj platové ohodnotenie bolo na možnostiach, ktoré tá spoločnosť si môže dovoliť. Ale, naopak, sa nám hlásia... (Prerušenie vystúpenia časomerom.)
Verešová, Anna, poslankyňa NR SR (2017-02-09):
Vážený pán predsedajúci, vážená pani verejná ochrankyňa práv, vážené panie poslankyne, vážení páni poslanci, z poverenia gestorského Výboru Národnej rady Slovenskej republiky pre ľudské práva a národnostné menšiny mi dovoľte predložiť spoločnú správu výborov o prerokovaní predmetnej mimoriadnej správy (tlač 366a). Mimoriadnu správu verejného ochrancu práv prerokovali dva výbory, výbor pre sociálne veci a výbor pre ľudské práva a národnostné menšiny. Oba výbory zobrali mimoriadnu správu na vedomie a odporúčali Národnej rade zobrať ju na vedomie. Na základe výsledkov rokovania určených výborov gestorský výbor odporúča Národnej rade zobrať na vedomie mimoriadnu správu verejného ochrancu práv o skutočnostiach nasvedčujúcich závažnému porušovaniu základných práv a detí postupom sociálnoprávnej ochrany detí a sociálnej kurately. Pán predsedajúci, otvorte, prosím, rozpravu.
P. Paška, predseda NR SR: (2008-09-23):
Hlavne páni, samozrejme dámy budú tiež pozvané, ale predpokladám, že neprejavia záujem o to byť súčasťou tímov. Vyzvem, aby sme pripravili takéto pekné stretnutie, ktorým by sme sa jednak trošku pobavili a zároveň aj dali najavo, že sú situácie, kedy sme schopní sa zísť na jednej ploche a demonštrovať našu spoluprácu. Takže oslovím vedenia poslaneckých klubov s termínom, ako aj s organizačným zabezpečením a nepochybujem, hlavne tí páni, o ktorých viem, že futbal pre nich je hoby, že sa tohto podujatia zúčastníte. Takže ďakujem za vašu účasť počas celej 27. schôdze a vyhlasujem 27. schôdzu za skončenú. Teším sa na 28. schôdzu v októbri. Ďakujem pekne. Dovidenia. (Rokovanie 27. schôdze NR SR sa skončilo o 12.12 hodine.)
Vaľová, Jana, poslankyňa NR SR (2019-09-13):
Ďakujem veľmi pekne. Ja zíram tiež. Vážení páni a dámy, prečo si niektoré súkromné firmy kupujú médiá? Prečo si skupujú všetky médiá? Pretože z nich majú zisk? Nie, majú z nich stratu. Veď ony majú stratu. Prečo si súkromní podnikatelia vydávajú noviny, aj u nás v Humennom? Prečo? (Reakcia z pléna.) Nekričte po mne pán Grendel, ja som po vás nekričala. Buďte slušný. Prečo si to kupujú? Lebo majú stratu. Pretože môžu ovplyvňovať verejnú mienku a môžu priamo ovplyvňovať politiku. Tak sa tu teraz nehrajme na nejakých spravodlivých a nespravodlivých novinárov. Česť spravodlivým novinárom, ktorí chcú písať objektívne. Ale dnes už novinári zistili, že môžu písať čokoľvek, nič sa im nestane a skupina novinárov priamo ovplyvňuje politiku a priamo je za to odmeňovaná. To je môj určite osobný názor. A poviem príklad, lebo stále rozprávame tuná o nejakých veciach, tak poviem príklad z vlastnej praxe. Nie, ako hovorí pán poslanec Dostál, že som smutná, že nie som primátorka. Nie, nie som smutná, ale u mňa priamo Denník N, ktorý bol vyschránkovaný v meste 12-tisíc kusov, a priamo novinári, ktorí sa zúčastňovali na Slušnom Slovensku a vydávali direkt noviny pre Humenné, sa zapojili do politiky. A teraz poviem ďalšiu vec. Čo to je za znesenie kritiky, keď sa terajší primátor, ktorý je z vašej politickej strany SaS a všetkých, ktorí tu sedíte, OĽANO, kde už ľudia píšu, píšu petíciu v meste, si dovolí povedať, že primátorka Vaľová vo februári podpísala firme Swietelsky, ktorá je blízka KDH a vám pravicovým, zákazku, a ja som 10. decembra odišla zo svojej stoličky a novinári to normálne uverejnia vo februári, že Vaľová podpísala zákazku. Čo iné ostáva tomu politikovi, primátorovi alebo komukoľvek, ako povedal kolega, aby si obhájil svoju profesionálnu česť? Dá to na súd. Lebo dneska novinári sa vás ani nepýtajú, jednoducho to napíšu. Však keď napíšem pravdu, akú odpoveď môžem ja dať? Však keby napísal, že to Vaľová podpísala, no tak čo budem odpovedať, že som to podpísala? Ale keď som to nepodpísala, ani sa ma neopýta, pretože dáva zákazky a tvári sa, že tie zákazky boli... (Prerušenie vystúpenia časomerom. Potlesk.)
Novotný, Viliam, poslanec NR SR (2014-11-08):
Pán predseda Národnej rady, ja by som chcel podporiť procedurálny návrh a znovu dať ten, ktorý dal pán poslanec Lipšic, aby ste zabezpečili možnosť dychovej skúšky pre poslancov Národnej rady, alebo navrhli nejakú inú možnosť, pretože sme tu boli obvinení, že niektorí poslanci opozície sú pod vplyvom alkoholu. Pán predseda, som lekár, konštatujem ako lekár, že nikto z poslancov v tejto sále nejaví zjavné známky opitosti. Ale aby sme to vedeli verifikovať, potrebujeme dychovú skúšku alebo vyšetrenie krvi. Lebo potom zostaneme v tej istej rovine ako pri ostatnom odvolávaní predsedu vlády, keď niektorí poslanci poslaneckého klubu SMER-u javili zjavné známky opitosti, ale keďže sa nepodrobili dychovej skúške, tak sme to nevedeli verifikovať. Takže, pán predseda, ste prvým poslancom Národnej rady, ako predseda Národnej rady navrhnite riešenie, aby sme si všetci vedeli obhájiť svoje dobré meno. Ďakujem.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 90, proti 23, zdržalo sa 28, hlasovali všetci prítomní poslanci. Konštatujem, že sme rozhodli o posunutí návrhu zákona do tretieho čítania .
Kecskés, Ján, poslanec NR SR (2018-11-27):
Ďakujem za slovo. Milan, samozrejme vo svojom vystúpení si presne trafil do čierneho, presne si pomenoval, o čom Slovenská, kedysi, národná strana je, presne si pomenoval, aká je politika Andreja Danka. A vidíš, aké ťažké kalibre na teba vo faktických teraz nasadili, aké dve panie poslankyne a konečne aj pána Soboňu počujeme v tomto parlamente vystupovať. Hovoria o, tebe hovorili o nenávisti len preto, len preto, že si povedal pravdu. Ale presne to je politika SNS-ky. Ak sa chcem zbaviť nepriateľa, tak sa ho pokúsim zničiť. Dnes budú kázať o tom, ako ma vyzerať politická strana, čo ani svojím spôsobom oni sami nedodržujú. A zajtra príde čo? Budete rozpúšťať strany, pretože vy si poviete, že vy to viete najlepšie, alebo vy ste tí elitári, ktorí môžu rozhodovať o osudoch Slovákov na Slovensku, alebo čo? Čiže, Milan, super pomenované, vidno, že si trafil do čierneho, a uvidíme, ako to celé dopadne. Ďakujem.
P. Paška, predseda NR SR: (2008-11-28):
Dámy a páni, pristúpime teraz k tak dlho očakávanému hlasovaniu o vládnom návrhu zákona o štátnom rozpočte na rok 2009 , ktorý predložila vláda a ktorý a sme prerokovávali tento týždeň. Vítam pána predsedu vlády, ako aj členov vlády. (Potlesk.) Teraz vás už naozaj chcem poprosiť o koncentráciu, ideme, ako je to obvyklé, hlasovať o pomerne rozsiahlych pozmeňujúcich návrhoch. Aby nedochádzalo k zbytočným nedorozumeniam, chcem požiadať pána predsedu výboru pre financie, rozpočet a menu pána poslanca Buriana, aby uvádzal hlasovanie. Nech sa páči, pán poslanec, máte slovo.
Viskupič, Jozef, poslanec NR SR (2016-03-23):
(Hovorené súbežne s predsedom parlamentu.) Chcel by som sa ťa opýtať, Martin, ...
Hrnčiar, Andrej, podpredseda NR SR (2017-04-07):
Pán poslanec Sloboda.
Hrnčiar, Andrej, podpredseda NR SR (2017-03-28):
Pán poslanec Beblavý.
Kollár, Boris, predseda NR SR (2023-06-16):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru, poslancovi Jaroslavovi Karahutovi. Nech sa páči, pán poslanec, máte slovo.
Grendel, Gábor, podpredseda NR SR (2020-11-03):
Ďakujem pekne, pán spravodajca. Prerušujem rokovanie o tomto bode programu. Teraz sa vraciame k návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony. Prosím preto technikov, aby vrátili na tabuľu záujem pána poslanca Blahu o faktickú poznámku a dávam slovo pánovi poslancovi Dostálovi, ktorý bude pokračovať v čítaní svojho pozmeňujúceho návrhu. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a ktorým sa menia a dopĺňajú niektoré zákony , tlač 225.)
Laurenčík, Milan, podpredseda NR SR (2021-11-05):
Prosím, ukľudnite sa v sále, páni poslanci. (Reakcie z pléna.)
A. Belousovová, podpredsedníčka NR SR: (2010-03-09):
Dávam slovo spoločnému spravodajcovi z výboru pre sociálne veci a bývanie pánovi poslancovi Róbertovi Madejovi, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
Kočiš, Eduard, poslanec NR SR (2020-06-09):
Ďakujem pekne, pán predsedajúci. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol predsedníčkou výboru určený za spravodajcu k návrhu zákona, ktorý je uvedený pod tlačou 104. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 96 z 15. mája 2020 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Petrák, Ľubomír, poslanec NR SR (2012-12-05):
Ďakujem pekne za slovo. To akurát stíhame do 19.00 hodiny. Pán kolega Osuský, v zásade o platoch alebo o počte hodín vysokoškolských pedagógov sa dá diskutovať. Ja sa ale chcem spýtať, a pôjdem do odboru, v ktorom ste vy absolútne doma, do medicíny, trošku z iného pohľadu alebo pozrieť na tento problém z iného pohľadu. Lekár, ktorý učí na lekárskej fakulte, musí vykonávať klinickú prax na klinike. Má jeden plný pracovný úväzok na klinike, má plný pracovný úväzok na lekárskej fakulte. A môže mať neobmedzený počet úväzkov v zásade v súkromných ambulanciách. Súkromných ambulancií môže mať, koľko v zásade chce. To je znovu pohľad iný na vec. Môžeme sa baviť o tom, či majú byť z verejných prostriedkov hradené jeden úväzok, dva alebo koľko úväzkov. Ale tá otázka tu zaznela aj od pána kolegu Érseka. Ak sa budeme pozerať na vysokoškolských pedagógov, no tak sa potom musíme pozrieť aj na iné profesie. To znamená, tú debatu nemôžeme obmedziť len na vysokoškolských pedagógov a na túto sféru, ale poďme sa baviť o tom, ako majú byť míňané verejné prostriedky. A to je už celkom iná debata. Ale ak ideme vytrhávať z kontextu len vysokoškolských pedagógov, ktorých povinnosťou je odovzdávať vedomosti, často bohaté vedomosti, ktoré majú, je to o niečom inom. Ak budeme hovoriť o zaujímavosti vysokoškolských pedagógov, tak zaujímaví boli profesori predovšetkým vtedy, keď mohli garantovať študijné odbory na viacerých vysokých školách. A tým, že sa to obmedzilo, tak tá zaujímavosť klesla. Tu už sa dostávame opäť do úplne inej polohy.
Kollár, Boris, predseda NR SR (2021-11-30):
(Zaznievanie gongu.) Teraz pristúpime k druhému čítaniu o návrhu poslanca Miloša Svrčeka, na vydanie zákona o podpore štátneho nájomného bývania a o zmene a doplnení niektorých zákonov. Návrh zákona má parlamentnú tlač 619, spoločná správa výborov má tlač 619a. Dávam slovo poslancovi Milošovi Svrčekovi, aby návrh zákona odôvodnil. Nakoľko nie je v pléne prepadá na koniec schôdze. Pristúpim k druhému čítaniu návrhu skupiny poslancov na vydanie zákona, ktorým sa mení a dopĺňa zákon č. 73/98 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a slovenskej polície (Železničnej polície, pozn. red.) v znení neskorších predpisov. Návrh zákona má parlamentnú tlač 709, spoločná správa výborov má tlač 709a. Dávam slovo poslancovi Jurajovi Krúpovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 709.)
Laššáková, Jana, podpredsedníčka NR SR (2014-06-27):
Ďakujem pekne, pán spravodajca, zaujmite miesto určené pre spravodajcu. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť prihlásiť sa do rozpravy ústne. Pán navrhovateľ, chcete ešte niečo dodať? Nie. Pán spravodajca? Nie. Prerušujem rokovanie o tomto bode programu. Ďalej nasleduje prvé čítanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Návrh zákona má tlač 1078. Návrh na jeho pridelenie na prerokovanie výborom je v rozhodnutí 1080. Pán poslanec, nech sa páči, máte slovo, uveďte návrh zákona.
Jakab, Július, poslanec NR SR (2023-12-08):
Ďakujem za faktické poznámky. Asi najprv pánovi Ledeckému. Tieto pozmeňujúce návrhy sú k príslušnej novele zákona o dani z príjmov, ktorá je v čísle parlamentnej tlače 80, ale ďakujem za upozornenie, skontrolujem si to ešte raz. Čo sa týka vystúpenia pána Hajka, ak, možno som to slabo podotkol, že toto je opatrenie, ktoré rozpohybuje aj realitný trh práve pri ľuďoch, ktorí menia bývanie z dôvodu, napríklad sa im rozrastá rodina a tak ďalej, čo práve aj tým obciam zabezpečí ľudí s trvalým pobytom. Čiže dostanú akoby viac potom peňazí do svojho rozpočtu, čiže ja by som to až tak čierne nevidel, že na všetko vlastne idú doplatiť obce, ale videl by som tam aj výhody, ktoré sa s tým spájajú. A poznáme vlastne kampane, kedy obce, mestá bojujú o to, dajte si trvalý pobyt, prihláste sa, chceli by sme, aby sme za prvé vedeli o počte obyvateľov a za druhé mali z vás prínos do, do našej kasy obecnej, keď už teda u nás bývate. Toto práve hovorí o tom, o trvalých pobytoch, o tom, že, že naozaj viac ľudí využije tú ponuku, bude to bývanie pre nich trochu dostupnejšie, bude pre nich menej obmedzujúce zmeniť, zmeniť pobyt, čo si myslím, že v konečnom dôsledku je prínos aj pre obce. Čiže ďakujem veľmi pekne a poprosím o podporenie tohto návrhu tak, ako tomu bolo pred pár mesiacmi ešte v predchádzajúcom volebnom období. Ďakujem vám veľmi pekne, kde sa spojila v podstate či koalícia aj s opozíciou na to, aby odsúhlasili tieto pozmeňujúce návrhy, len to neprišlo do konca, pretože volebné obdobie skončilo. Ďakujem veľmi pekne.
P. Paška, predseda NR SR: (2008-05-14):
(Hlasovanie.) 137 prítomných, 131 bolo za, 1 sa zdržal, 5 nehlasovalo. Päť návrhov pána poslanca Kotiana sme schválili. Ďalej, pán spravodajca.
Pellegrini, Peter, predseda NR SR (2015-01-28):
Prezentujme sa a hlasujme o bodoch 1 a 3 až 14 spoločne s odporúčaním gestorského výboru schváliť. (Hlasovanie.) Prítomných 140 poslancov, za hlasovalo 139, nehlasoval 1 poslanec. Návrhy sme schválili.
Laššáková, Jana, doterajšia podpredsedníčka NR SR (2016-03-23):
Pani poslankyňa Eva Antošová.
Jarjabek, Dušan, poslanec NR SR (2014-09-17):
Ďakujem veľmi pekne. Pán poslanec Hlina, ja úplne chápem vaše rozhorčenie, lebo naštvalo by to aj mňa. Ja som, ja si to pamätám, to vaše vystúpenie, ktoré ste mali zhruba takto pred rokom. Išiel som potom a naozaj som ako sa pýtal, ale po vlastnej linke teda, ako sa tieto veci majú a nenašiel som na to odpoveď. Možno odpoveď by bola z vašej strany, že ktorá televízia takýmto spôsobom prerušila vysielanie detského programu reklamou na túto vodku, o ktorom vy hovoríte? Ten problém ale, ktorý ste vy naznačili, je ďaleko širší. A viete, v čom je ten problém? Že televízia všeobecne je cezhraničná. To znamená, my chytáme nemecké programy, české programy a tak ďalej a tak ďalej, ale legislatíva nie je cezhraničná. To znamená, že ja by som skôr privítal, keby aj v tomto nastal akýsi posun a aby sme sa bavili o jednotnej mediálnej legislatíve z hľadiska Európskej únie preto, lebo to sú tie programy, ktoré najviac pozeráme všetci. My ťažko zabránime tomu, že v rámci jednej legislatívy urobíme reštriktívne opatrenia preto, lebo napríklad tie sa už nevzťahujú na Českú televíziu. Tie zákony sú niekedy diametrálne odlišné od tých zákonov, ktoré platia u nás. Toto je realita, ktorej sa akýmsi spôsobom nevieme, nevieme zbaviť. Ja som inicioval stretnutie senátorov a poslancov Českého parlamentu, kde sme sa o týchto veciach bavili, dopytovali sme sa ich aj písomne, do dnešného dňa som nedostal inú odpoveď, ako tú z českej strany a to hovorím veľmi úprimne, že táto otázka nie je na pretrase dňa v rámci českej spoločnosti. A skutočne sme sa o tom bavili, však... (Prerušenie vystúpenia časomerom.)
Kollár, Boris, predseda NR SR (2021-10-26):
S faktickou poznámkou teraz vystúpi pán poslanec Kotleba, nech sa páči.
Figeľ, Ján, podpredseda NR SR (2014-05-16):
Ďakujem pekne. To bol posledný písomne prihlásený rečník v rozprave. Pýtam sa, či sa chce teraz niekto prihlásiť ústne. Nech sa páči, po prvýkrát, po druhýkrát. Takže štyria páni kolegovia: Marian Záhumenský, Peter Gaži, Antonín Cicoň a Ján Mičovský. Nech sa páči, v tomto poradí, pán Marian Záhumenský.
P. Hrušovský, predseda NR SR: (2004-03-12):
(Hlasovanie.) 134 prítomných, 127 za návrh, 1 proti, 4 sa zdržali, 2 nehlasovali. Návrh sme schválili. Otváram rozpravu o tomto bode programu. Do rozpravy sa nehlási nikto z prítomných pánov poslancov. Vyhlasujem rozpravu za skončenú. Pristúpime k hlasovaniu o zákone ako o celku s odporúčaním gestorského výboru schváliť. Prosím, prezentujme sa a hlasujme. (Hlasovanie.) 132 prítomných, 128 za návrh, 4 sa zdržali. Návrh sme schválili. Ďakujem pánovi poslancovi Jadušovi. Panie poslankyne, páni poslanci, teraz odporúčam, aby sme pristúpili k opakovanej voľbe členov Rady Slovenskej televízie . Po skončení voľby vyhlásim do 13.00 hodiny obedňajšiu prestávku. Poprosím overovateľov, aby do 13.00 hodiny spočítali hlasy a informovali Národnú radu o výsledku tajnej voľby. Chcem vás ešte pred začatím tajného hlasovania upozorniť, že sme včera zvolili 4 zo 6 členov televíznej rady, je teda potrebné, aby sme dnes zvolili ďalších 2 kandidátov, preto poprosím, aby ste venovali aj úprave hlasovacieho lístka pozornosť, keďže kandidátov je veľa a hlasovanie je pomerne zložité, aby ste vyznačili maximálne u 2 kandidátov hlasovanie „za“. Ešte pred... (Ruch v sále.) Poprosím o pokoj, páni poslanci. Pán poslanec Fico.
Cech, Jozef, poslanec NR SR (2024-02-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
P. Paška, predseda NR SR: (2008-10-24):
(Hlasovanie.) 140 prítomných, 138 za, 1 sa zdržal, 1 nehlasoval. Tieto body zo spoločnej správy sme schválili.
Bagačka, Michal, poslanec NR SR (2015-03-17):
Ďakujem za slovo. Pán predseda, v rozprave vystúpili dvaja páni poslanci. Nebol predložený žiadny pozmeňujúci návrh. Preto, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacieho poriadku prerokovať predložený návrh zákona v druhom čítaní.
Blaha, Ľuboš, poslanec NR SR (2016-06-07):
.... tak sa poďme takto vzájomne obviňovať. Očividne pán Kočner bol spriaznený veľmi silne, tuho s vaším predsedom strany SaS Richardom Sulíkom. To je fakt. (Reakcia z pléna.) A viete... (Prerušenie vystúpenia predsedajúcim.)
P. Hrušovský, predseda NR SR: (2005-07-01):
Ďalej vás chcem informovať, že v stredu ráno o 9.00 hodine začne rokovanie 46. schôdze, po jej skončení ihneď budeme pokračovať v prerušenom rokovaní návrhom na vyslovenie nedôvery premiérovi vlády Slovenskej republiky až do skončenia tejto schôdze. Ďakujem pekne. Teraz pristúpime k hlasovaniu. Prosím pani poslankyňu Brestenskú, aby z poverenia výboru pre vzdelanie, vedu, šport a mládež, kultúru a médiá predložila Národnej rade návrhy uznesení k návrhu na riešenie dofinancovania novostavby Slovenského národného divadla (tlač 1147). Poradové číslo návrhu je 66. Nech sa páči, pani poslankyňa. B. Brestenská, poslankyňa: Ďakujem pekne. Vážený pán predseda, vážené dámy a páni, v rozprave k tejto správe vystúpilo 5 poslancov, len, pán Jarjabek dal návrh uznesenia a ja som predkladala návrh uznesenia. Takže, prosím, pán predsedajúci, dajte hlasovať o návrhu uznesenia, ktorý som predložila ja.
Marcinková, Vladimíra, poslankyňa NR SR (2023-02-02):
Ďakujem pekne, pán predsedajúci, za slovo. Vážené kolegyne, vážení kolegovia, dovoľte mi, aby som za skupinu poslancov predniesla a odôvodnila návrh novely zákona, ktorým sa mení a dopĺňa zákon o Trestnom poriadku a takisto zákon o obetiach trestných činov. Cieľom predkladaného návrhu je zvýšiť ochranu obzvlášť zraniteľných obetí trestných činov a najmä ochrániť ich pred druhotnou viktimizáciou. Tu pri obzvlášť zraniteľných osobách trestných činoch hovoríme najmä o deťoch, senioroch, osobách so zdravotným postihnutím alebo osobách, ktoré boli obeťami sexuálneho násilia. V súčasnosti im platný právny poriadok poskytuje zvýšenú ochranu, ale prax ukazuje, že nie v dostatočnej miere, preto sme sa s mojím tímom pozreli na právne úpravy okolitých štátov, kde vieme vyprecizovať našu úpravu a v rozprave by som rada priblížili tri zmeny, ktoré táto úprava prinesie. Ďakujem pekne a do rozpravy sa hlásim ako prvá.
Potocký, Milan, poslanec NR SR (2022-10-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom, zákona v druhom čítaní.
J. Baška, minister obrany SR: (2009-02-06):
V predkladanom materiáli navrhujeme vyslať vrtuľníkovú jednotku ozbrojených síl v počte do 35 príslušníkov ozbrojených síl Slovenskej republiky s dvoma dopravnými vrtuľníkmi typu MI 17 s požadovaným vojenským výstrojom a materiálom na dobu od 19. februára do 15. júna 2009, čiže na tri mesiace. Hlavné úlohy vrtuľníkovej jednotky v priestore operácie budú transportné lety, špeciálne lety na základe rozhodnutia veliteľa EUFOR a výcvikové lety. Jednotka bude pôsobiť na území celej operácie ALTHEA v Bosne a Hercegovine vrátane ostatného územia Balkánu. Náklady na vyslanie a udržateľnosť vrtuľníkovej jednotky počas tých troch mesiacov vo výške 1 033 869 eur (čiže 31 146 225 Sk) budú hradené z rozpočtu Ministerstva obrany Slovenskej republiky z kapitoly, z časti rozpočtu Operácie mimo územia štátu. Vážený pán predsedajúci, vážené panie poslankyne, páni poslanci, dovoľujem si vás požiadať o súhlas s vyslaním tejto vrtuľníkovej jednotky ozbrojených síl do vojenskej operácie EUFOR – ALTHEA v Bosne a Hercegovine. Ďakujem veľmi pekne za slovo.
Fecko, Martin, poslanec NR SR (2013-06-04):
Ďakujem pekne. Pani kolegyne, páni kolegovia, vážení prítomní, Výbor Národnej rady Slovenskej republiky pre pôdohospodárstvo a životné prostredie svojím uznesením č. 135 zo dňa 7. mája 2013 ma určil za spravodajcu k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov, tlač 516. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh zákona podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 19. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona je upravená v práve Európskych spoločenstiev, nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 26. apríla 2013 č. 495 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: – Ústavnoprávny výbor Národnej rady Slovenskej republiky, – Výbor Národnej rady Slovenskej republiky pre hospodárske záležitosti a – Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, prosím, otvorte rozpravu k tomuto bodu programu.
V. Veteška, podpredseda NR SR: (2006-09-06):
Prerušujem rokovanie o tomto bode programu. Teraz nasleduje druhé čítanie o návrhu poslanca Národnej rady Slovenskej republiky Miroslava Chovanca na vydanie zákona, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh zákona máte ako tlač 28 a spoločnú správu výborov máte ako tlač 28a. Dávam slovo pánovi poslancovi Chovancovi.
V. Palko, minister vnútra SR: (2005-09-22):
Novela oboch zákonov nezasahuje do systematiky zákonov, spôsobu vykonania volieb, ani vecne nemení podmienky hlasovania z pohľadu aktívneho a pasívneho volebného práva, spôsobu zisťovania výsledkov a prideľovania mandátov. V oboch článkoch v návrhu zákona sa upravuje ustanovenie o vrátení kaucie politickej strane alebo koalícii politických strán s tým, že ďalším dôvodom na vrátenie kaucie je aj nezaregistrovanie kandidačnej listiny politickej strany alebo politickej koalície. V článku I sa ďalej ustanovuje jednotný spôsob číslovania volebných okrskov, skladanie sľubu zapisovateľa volebnej komisie, ustanovujú sa subjekty, u ktorých sa uplatňujú príslušné náhrady za výkon činnosti člena volebnej komisie, a lehoty, v ktorých tieto náhrady je potrebné uplatniť. V článku II sa konanie volieb do Európskeho parlamentu ustanovuje na sobotu. Upravuje sa povinnosť členov okrskových volebných komisií zachovávať mlčanlivosť o spracúvaných osobných údajoch, upresňuje sa ustanovenie o aktívnom volebnom práve v súlade s § 2 zákona. Rieši sa aj prípad, keď volič nepreukáže svoju totožnosť, ako sankcia za nesplnenie zákonom ustanovenej povinnosti sa mu neumožní hlasovanie. V súlade s príslušným rozhodnutím rady sa upravuje zverejňovanie výsledkov volieb. Návrh zákona prerokoval ústavnoprávny výbor, výbor pre ľudské práva, národnosti a postavenie žien. Diskusiu poslancov môžem rozdeliť na dve časti. Prvá sa týkala technických úprav textu vládneho návrhu, druhá obsahovala viaceré návrhy na vecné zmeny zákona. Tieto sa týkali úpravy zvýšenia počtu prednostných hlasov na hlasovacích lístkoch, zníženia percenta získaných hlasov potrebných na vrátenie volebnej kaucie, ako aj úprav týkajúcich sa voličských zoznamov. Po preštudovaní spoločnej správy výborov môžem konštatovať, že rozhodnutie o tom, ktoré body gestorský výbor odporúča schváliť, sú pre predložený vládny návrh zákona prijateľné. V tomto duchu odporúčam návrh zákona schváliť. Ďakujem za pozornosť.
Binder, Ondrej, poslanec NR SR (2016-04-26):
Ďakujem pekne za slovo. Igor, aby si to nezobral teraz zle, čo ti teraz poviem. Určite si pamätáš na prvej chvíli, keď sme sa stretli v Trnave, som ti povedal: „Zahryzni si trikrát do jazyka, keď niečo povieš.“ Pamätáš si na to? Prečo to hovorím? Nemôžeš nás jeden deň chváliť a na druhý deň zvolávať míting a podpisovať petície alebo nazývať nás fašistami. Keď to spraví ateista alebo liberál, viem to pochopiť, hej. Aj napriek tomu, že minimálne sa dopúšťa trestného činu ohovárania, ak nie osočovania. Ale keď to spraví kresťan, tak sa prehrešuje proti ôsmemu Božiemu prikázaniu. Chcem povedať to, že keď na niekoho ukazuješ prstom, Igor, pamätaj, že zvolávaš Božiu spravodlivosť naňho, lebo jeden prst mieri do neba, ale pamätaj na to, že tri prsty mieria na teba. Ďakujem.
Blanár, Juraj, podpredseda NR SR (2021-06-16):
Pán poslanec Marian Kotleba, môžete teraz reagovať na faktické poznámky.
Pellegrini, Peter, predseda NR SR (2015-11-18):
Ďalší v rozprave vystúpi pán poslanec Mičovský.
Kozelová, Monika, poslankyňa NR SR (2022-03-30):
... pretože to, ako to funguje momentálne na hraniciach, je dobre nastavené, to, ako to funguje aj s pomocou smerom na Ukrajinu, je dobre nastavené. Ideme všetci ako... (Prerušenie vystúpenia časomerom.)
Paška, Pavol, predseda NR SR (2014-03-18):
Pán poslanec, všetky návrhy, ktoré prerokovávame, sú politické. Čiže návrh je preložiť na koniec schôdze v rámci zmeny programu, áno? Pán poslanec Huba.
Paška, Pavol, predseda NR SR (2014-06-24):
(Hlasovanie.) 115 prítomných, 114 za, 1 sa zdržal. Námietku sme schválili.
M. Fronc, poslanec: (2008-06-25):
Pani kolegyňa Gabániová, vy ste sa pomýlili, my tu hovoríme o omyloch, chybách a odvolávaní ministra Počiatka. A ak chcete hovoriť o týchto veciach, však vy môžete kedykoľvek zvolať schôdzu a môžete o tom hovoriť. Tak buďte taká láskavá a držte sa merita veci. A kolegovi Lipšicovi musím odpovedať popravde, boli to prasatá. Ďakujem.
Gašpar, Tibor, poslanec NR SR (2024-02-08):
Pán predsedajúci, teraz dajte hlasovať o bode 23 pozmeňujúceho návrhu poslanca Krajčího.
B. Bugár, podpredseda NR SR: (2005-09-21):
(Hlasovanie.) Prítomných je 129 poslancov, za 52, proti 50, zdržalo sa 26, nehlasoval 1. Návrh sme neschválili. Nech sa páči. Ľ. Navrátilová, poslankyňa: Ďalej, prosím, dajte hlasovať o tom, že Národná rada Slovenskej republiky prerokuje návrh zákona v druhom čítaní, ako to navrhol pán poslanec Brocka a pani poslankyňa Sárközy.
Hort, Milan, podpredseda NR SR (2010-10-22):
Ďakujem. S faktickou poznámkou ďalej pán poslanec Radoslav Procházka, nech sa páči.
Sulík, Richard, predseda NR SR (2010-11-05):
Ďakujem pekne. Prerušujem rokovanie o tomto bode programu. A budeme pokračovať hlasovaním o všetkých bodoch, ktoré sme dnes prerokovali. Budeme pokračovať. Predpokladám, že sú všetci prítomní, tak môžeme pokračovať ihneď. Predtým ešte by som chcel oznámiť, že po hlasovaní bude ukončená 8. schôdza Národnej rady a hneď po nej budeme mať ešte Valné zhromaždenie Medziparlamentnej únie, potrvá to len pár minút, schválili by sme tie skupiny priateľstva a ich predsedov. Vážené panie poslankyne, vážení páni poslanci, pokračujeme hlasovaním. Prosím spravodajcu, ktorého určil navrhnutý gestorský výbor, pre verejnú správu a regionálny rozvoj, poslanca Alexandra Slafkovského, aby uviedol hlasovanie v prvom čítaní o návrhu poslancov Národnej rady Slovenskej republiky Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Pán poslanec, máte slovo.
P. Hrušovský, predseda NR SR: (2005-11-09):
(Hlasovanie.) 135 prítomných, 56 za, 3 proti, 75 sa zdržalo, 1 nehlasoval. Návrh sme neschválili. Ľ. Navrátilová, poslankyňa: Prosím, dajte, pán predseda, hlasovať o bode č. 35.
Čepček, Martin, poslanec NR SR (2022-05-19):
Áno a ten minimálny dôchodok sa im v podstate musí dorovnať do minimálneho dôchodku, lebo ho nedosahujú... (Povedané súbežne s predsedom vlády.)
Ďuriš Nicholsonová, Lucia, podpredsedníčka NR SR (2018-06-15):
Otváram rozpravu. Písomne som nedostala od nikoho prihlášku. Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Rozpravu vyhlasujem za skončenú. Pani ministerka, je ešte niečo, čo by ste chceli dodať v rámci záverečného slova? Pán spravodajca? Nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov . Návrh zákona je pod tlačou 1019. Návrh na jeho pridelenie na prerokovanie výborom je v rozhodnutí pod č. 1068. Dávam teraz slovo pánovi poslancovi Dušanovi Bublavému, aby predmetný návrh uviedol.
Bugár, Béla, podpredseda NR SR (2016-04-28):
Prosím vás, kľud v rokovacej sále.
Bugár, Béla, podpredseda NR SR (2017-04-07):
Chcem sa opýtať pána spravodajcu, či chce zaujať záverečné. Ďakujem pekne. Pán poslanec Vašečka? Okej, ďakujem pekne. Takže prerušujem rokovanie o tomto bode programu. Teraz budeme pokračovať v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 408. Dávam teraz slovo pánovi poslancovi Matovičovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 408.)
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144, za 74, proti 22, zdržalo sa 47 poslancov, 1 nehlasoval. Sme v treťom čítaní . Otváram rozpravu. Konštatujem, že do rozpravy sa nehlási nikto. Vyhlasujem ju za skončenú. Nech sa páči.
Huba Mikuláš, poslanec NR SR (2015-02-04):
Chcem sa poďakovať kolegovi Mičovskému za priaznivú reakciu a aj za to, že zvýraznil niektoré veci, ktorých som sa ja dotkol len stručne, vrátane toho, že by sme naozaj očakávali kvalifikovanú reakciu, nie teraz jednominútovú nejakú kritiku opozície v záverečnom slove pána ministra, ale naozaj systémové a konkrétne odpovede na tie zásadné pripomienky, ktoré tu odzneli a ktoré odznievajú aj v stanoviskách kompetentných inštitúcií a subjektov. Ďakujem.
P. Hrušovský, predseda NR SR: (2005-12-14):
(Hlasovanie.) 135 prítomných, 80 za, 16 proti, 37 sa zdržalo, 2 nehlasovali. Návrh sme schválili. Páni poslanci, teraz budeme pokračovať v rokovaní vládnym návrhom zákona o odškodňovaní osôb poškodených násilnými trestnými činmi. Skôr ako dám slovo pánovi podpredsedovi vlády a ministrovi spravodlivosti, chcem poprosiť členov poslaneckého grémia, aby sme sa o 12.00 hodine zišli v rokovacej sále poslaneckého grémia. O 12.00 hodine. Pán podpredseda vlády, nech sa páči, máte slovo.
Laurenčík, Milan, podpredseda NR SR (2021-10-26):
Poslednú faktickú poznámku má pán poslanec Eduard Kočiš, nech sa páči.
Podmanický, Ján, poslanec NR SR (2013-10-29):
Teraz budeme, pán predseda, hlasovať o návrhu pani poslankyne Šedivcovej.
M. Drobný, poslanec: (2001-12-06):
Musím ho doplniť v jednej veci, ktorú povedal, že nepredvídateľné výdavky v systéme zdravotníckej starostlivosti alebo rezortu zdravotníctva začali enormne akcelerovať do roku 1973, keď nám na Svetovom kongrese neurológie v Barcelone ukázali prvé CT obrazy. Dovtedy boli náklady na neurológiu veľmi nízke a náklady všeobecne na medicínu neboli vysoké, ale vtedy začali komputerové a digitálne obrazy a táto technológia sa dostala do praktického použitia. Potom sa vynašla hromada PC orientovaných techník, ktoré sa zaoberali elektrofyziológiou a vtedy nastal obrovský nárast výdavkov. Väčšina ekonómov to volá, že preto sa stala medicína čiernou dierou, ale za to my nemôžeme, my sme konzumenti technológií. My technológie elegantne uplatňujeme v dobrom vedomí a v dobrom profesionálnom postavení, že konečne niečo viem aj substanciálne dokázať. Keď dnes robíme trojdimenzionálne obrazy mozgu a presne terč určíme v systéme súradníc a dosiahneme ho neurochirurgickým prístupom a ten stroj stojí 11 mil. Sk, no za to ja nemôžem, ale ja ho chcem používať, pretože to je málo invazívne a to je to, čo pacientovi donesie úžitok. Tak aj to bola nepredvídateľná okolnosť nepredvídateľných výdavkov, čo kolega Finďo zdôraznil a musím povedať, že za to my naozaj nemôžeme. My sme len vykonávatelia toho, čo nám technický pokrok dá a my si ako profesionáli žiadame, aby sme tou špičkovou technológiou boli vybavení. Nie kvôli sebe, my to kvôli sebe nerobíme, robíme to kvôli vám, kvôli sebe, keď ochorieme a vtedy je podstatný rozdiel drahou technológiou vyšetrovať alebo vyšetrovať len rukami.
Kollár, Boris, poslanec NR SR (2016-10-27):
Ďakujem velice pekne pánovi kolegovi Kresákovi, ja budem na vás potom reagovať ešte v rozprave, ale teraz len krátko faktickú. Bolo tých osem referendiev, ale chcem vás upozorniť, že tri referendá by prešli, keby bolo 30-percentné, čo je pre mňa veľmi dôležité, ale viete, týmto by sme my dali ľuďom nádej, že má to zmysel vôbec niekam prísť. Keď ľudia vedia, že nevylezú na Mont Everest, no tak tam nebudú chodiť. Takže toto je cieľom našej, našeho zákona, ktorý predkladáme. A potom som veľmi rád, že ste vystúpili, lebo budem na vás reagovať potom v rozprave a veľmi si to vážim, pán kolega. Ďakujem.
Žiga, Peter, minister životného prostredia SR (2014-11-28):
Pán predsedajúci, veľmi pekne vám ďakujem za umožnenie aj prednesu tohto tretieho bodu. Doplnkový protokol z Nagoje a Kuala Lumpuru o zodpovednosti a náhrade škôd ku Kartagenskému protokolu o biologickej bezpečnosti je prvým mnohostranným environmentálnym zmluvným dokumentom, ktorý definuje škodu na biologickej diverzite spôsobenú cezhraničným pohybom živých genetický modifikovaných organizmov. Doplnkový protokol dopĺňa chýbajúcu časť čl. 27 Kartagenského protokolu o biologickej bezpečnosti a robí ho kompletným. Cieľom doplnkového protokolu je prispieť k ochrane a trvalo udržateľnému využívaniu biologickej diverzity, berúc do úvahy riziká pre ľudské zdravie stanovením medzinárodných pravidiel a postupov v oblasti zodpovednosti za škody spôsobené živými geneticky modifikovanými organizmami v cezhraničnom pohybe a s tým súvisiacimi kompenzáciami. Vláda Slovenskej republiky uznesením č. 598 zo 14. septembra 2011 vyslovila súhlas s podpísaním doplnkového protokolu. Podpis by vykonal poverený veľvyslanec Slovenskej republiky pri OSN v New Yorku dňa 20. januára 2012. Európska únia uzatvorila doplnkový protokol dňa 21. marca 2013. Do dnešného dňa doplnkový protokol uzatvorilo 26 krajín. Verím, že s návrhom na ratifikáciu doplnkového protokolu vyslovíte súhlas. Ďakujem pekne.